Title: ข้อบังคับเจ้าพนักงานจราจรจังหวัดสระบุรีว่าด้วย การห้ามรถยนต์บรรทุกตั้งแต่ 10 ล้อขึ้นไปเดินรถในถนนบางสายในเขตเทศบาลตำบลมวกเหล็ก พ.ศ. 2549

ข้อบังคับเจ้าพนักงานจราจรจังหวัดสระบุรี

ข้อบังคับเจ้าพนักงานจราจรจังหวัดสระบุรี
ว่าด้วย
การห้ามรถยนต์บรรทุกตั้งแต่ ๑๐ ล้อขึ้นไป
เดินรถในถนนบางสายในเขตเทศบาลตำบลมวกเหล็ก
พ.ศ.
๒๕๔๙

ด้วยเทศบาลตำบลมวกเหล็ก
ได้ดำเนินการขยายและปรับปรุงผิวการจราจรในเขตเทศบาล ตำบลมวกเหล็ก
เพื่ออำนวยความสะดวกปลอดภัยแก่ผู้ใช้รถใช้ถนน
และเพื่อเป็นการจัดระเบียบการจราจรในเขตเทศบาลที่กำหนด
ตามมติที่ประชุมซักซ้อมแนวทางการจัดระเบียบการจราจร เมื่อวันที่ ๒๖ ตุลาคม ๒๕๔๙
เห็นชอบในรายละเอียดการบังคับการจราจรแล้วนั้น

ฉะนั้น อาศัยอำนาจตามความในมาตรา ๑๓๙ (๑)
แห่งพระราชบัญญัติการจราจรทางบก พ.ศ. ๒๕๒๒ และคำสั่งกระทรวงมหาดไทย ที่ ๓๘๗/๒๕๔๑
ลงวันที่ ๑๔ สิงหาคม ๒๕๔๑ จึงออกข้อบังคับดังต่อไปนี้
ข้อ ๑
 ข้อบังคับนี้เรียกว่า ข้อบังคับเจ้าพนักงานจราจร
ว่าด้วย การห้ามรถยนต์บรรทุกตั้งแต่ ๑๐
ล้อขึ้นไปเดินรถในถนนบางสายในเขตเทศบาลตำบลมวกเหล็ก พ.ศ. ๒๕๔๙

ข้อ ๒[๑]
 ข้อบังคับนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป

ข้อ ๓
 ห้ามรถยนต์บรรทุกตั้งแต่ ๑๐
ล้อขึ้นไป วิ่งผ่านถนนเทศบาล ๑ ตั้งแต่ตู้ยามตำรวจ ถึงจุดเครื่องกั้นทางรถไฟ
ระหว่างเวลา ๐๖.๐๐ - ๐๙.๐๐ น. และ ๑๕.๐๐ - ๑๘.๐๐ น. และในวันหยุดราชการระหว่างเวลา
๐๖.๐๐ - ๒๐.๐๐ น.

ข้อ ๔
 ห้ามรถยนต์บรรทุกตั้งแต่ ๑๐
ล้อขึ้นไป วิ่งผ่านถนนเทศบาล ๒ ตั้งแต่ตู้ยามตำรวจ ถึงจุดเครื่องกั้นทางรถไฟ
ระหว่างเวลา ๐๖.๐๐ - ๐๙.๐๐ น. และ ๑๕.๐๐ - ๑๘.๐๐ น. และในวันหยุดราชการระหว่างเวลา
๐๖.๐๐ - ๒๐.๐๐ น.

ข้อ ๕
 ให้พนักงานเจ้าหน้าที่
ติดตั้งสัญญาณจราจรหรือเครื่องหมายจราจร ในทางที่ปรากฏ ตามข้อ ๓ 
๔

ข้อ ๖
 ข้อบังคับนี้ไม่ใช้บังคับแก่รถยนต์ที่ได้รับหนังสืออนุญาตผ่อนผัน
จากเจ้าพนักงานจราจร

ประกาศ
ณ วันที่ ๒๒ พฤศจิกายน พ.ศ. ๒๕๔๙
พลตำรวจตรี
เชิดชัย ปวโรภาส
ผู้บังคับการตำรวจภูธรจังหวัดสระบุรี
เจ้าพนักงานจราจรทางบกจังหวัดสระบุรี

โสรศ/ผู้จัดทำ
๙
มกราคม ๒๕๕๐

[๑] ราชกิจจานุเบกษา
เล่ม ๑๒๓/ตอนพิเศษ ๑๓๔ ง/หน้า ๔๖/๒๖ ธันวาคม ๒๕๔๙